На основу члана 38. став 1. алинеја два Статута Завода за културу војвођанских Русина, Управни одбор Завода за културу војвођанских Русина, на 9. седници одржаној 14.05.2018. године, доноси

**ПРАВИЛНИК**

**О НАЧИНУ, КРИТЕРИЈУМИМА И МЕРИЛИМА ЗА СУФИНАНСИРАЊЕ ПРОГРАМА И ПРОЈЕКАТА ОЧУВАЊА, НЕГОВАЊА, ПРЕЗЕНТАЦИЈЕ И РАЗВОЈА КУЛТУРЕ И УМЕТНОСТИ РУСИНСКЕ ЗАЈЕДНИЦЕ У РЕПУБЛИЦИ СРБИЈИ**

**Члан 1**.

Овим Правилником уређују начин, критеријуми и мерила за суфинансирање програма и пројеката очувања, неговања, презентације и развоја културе и уметности русинске заједнице у Републици Србији (у даљем тексту: програми и пројекти), из буџета Завода за културу војвођанских Русина (у даљем тексту: Завод).

**Члан 2.**

Суфинансирање програма и пројеката врши се на основу јавног Конкурса (у даљем тексту: Конкурс) који расписује Завод, а у складу са потребама и могућностима буџета Завода.

**Члан 3.**

Конкурс из члана 2. овог правилника расписује се најмање једном годишње уколико су буџетом Завода обезбеђена средства за ову намену.

Конкурс се објављује на званичној интернет страни Завода на српском и русинском језику и у јавним гласилима на русинском језику.

Рок за подношење пријава на Конкурс не може бити краћи од 15 дана од дана објављивања на званичној интернет страници Завода.

**Члан 4.**

Конкурс из члана 2. овог Правилника садржи:

1. назив програма/пројеката за које се спроводи конкурс,
2. укупан износ средстава из буџета Завода за ову намену, као и посебно укупну суму за Програме очувања и неговања нематеријалног културног наслеђа русинске заједнице и посебно укупну суму за Програме савременог уметничког стваралаштва русинске заједнице,
3. могуће учеснике на Конкурсу,
4. место и рок за подношење пријаве на Конкурс,
5. образац пријаве на Конкурс,
6. документацију који је потребно приложити уз пријаву на Конкурс,
7. опште критеријуме избора.

**Члан 5.**

Пријава на Конкурс из члана 4. овог Правилника подноси се Заводу и мора да садржи:

1. **Пријавни образац** у ком се исказују основни подаци о учеснику на конкурсу (назив, седиште, матични број, порески идентификациони број), детаљан опис програма/пројекта и реалан и одржив финансијски план (преглед појединачних активности који се предвиђају пројектом, са износом средстава неопходних за реализацију тих активности и спецификацијом износа средстава из сопствених прихода и других извора), опис претходних искустава и достугнућа подносиоца пријаве (значајни пројекти и активности) – максимално jeдна А4 страна текста
2. **Оверену и потписану Изјаву** од стране овлашћеног лица подносиоца пријаве којом се под кривичном и материјалном одговорношћу изјављује:
3. да су сви подаци наведени у Пријави истинити и тачни;
4. да ће додељена средства бити наменски утрошена;
5. да ће у законском року бити достављен наративни и финансијски извештај о реализацији програма/пројекта у области културе на прописаном обрасцу са финансијском и пратећом документацијом (копије фактура оверене од стране овлашћеног лица, изводи из банке на којима се види уплата, копије уговора, као и примерке штампаних материяла, истраживања, публикација, фотографије са активности, потписи присутних, и сл.), односно најкасније до 31.12. текуће године;
6. да ће током реализације програма односно пројекта у публикацијама и другим медијима бити назначено да је реализацију подржао Завод;
7. да не постоје неиспуњене обавезе према Заводу за културу војвођанских Русина (неоправдана средства, непослати извештаји, и томе слично)
8. да ће се Заводу за културу војвођанских Русина пријавити све статутарне промене који су значајне, а везане за Подносиоца пријаве.
9. **Фотокопију Решења о регистрацији** подносиоца пријаве код надлежног органа;
10. **Фотокопију Потврде о пореском идентификационом броју**;
11. званичан **доказ о рачуну у банци** (фотокопија уговора о отварању рачуна, извод оверен од стране апликанта или фотокопију картона депонованих потписа овлашћених лица за рачун у банци);
12. **Биографију** координатора/ке пројекта;
13. **Биографије** стручних сарадника/ца.

**Члан 6.**

Право учешћа на Конкурсу имају подносиоци пријава који испуњавају следеће услове:

1. установе културе, удружења у култури, друга правна лица и остали субјекти у култури са седиштем на територији АП Војводине, чије је основна или претежна област делатности култура;
2. чија је пријава поднета у року који је утврђен Конкурсом;
3. који су поднели комплетну конкурсну документацију.

Изузетно, Комисија може да одлучи да се финансира пројекат или програм Подносиоца пријаве чије је седиште ван територије АП Војводине, уколико доприноси развоју културе и уметности русинске заједнице.

Завод задржава право да од подносиоца који су благовремено поднели пријаве по потреби затражи додатну документацију и информације.

**Члан 7.**

Прихватљиви трошкови Подносиоца пријаве јесу:

* Трошкове хонорара,
* Дневнице за службена путовања,
* Путне трошкове.

Следећа врста трошкова прихватљива је искључиво уколико су неопходни за реализацију пројекта, што се мора одразити кроз планиране активности:

* Мањи инвестициони трошкови (кречење, сређивање пословног простора),
* Трошкови мањих поправка-монтажа,
* Трошкови канцеларијског материјала,
* Трошкови набавке опреме (музички инструменти, ношња, у изузетним случајевима рачунар, штампач),
* Трошкови коришћења интернета,
* Трошкови ангажовања књиговодствених агенција.

Неприхватљиви трошкови Подносиоца пријаве су:

* Дугови и покривање губитака или дуговања,
* Трошкови репрезентације,
* Трошкови коришћења службеног телефона,
* Пристигле пасивне камате,
* Ставке које се већ финансирају из других пројеката,
* Куповина земљишта или некретнина
* Трошкови закупа пословног простора,
* Трошкови електричне енергије,
* Трошкови грејања,
* Трошкови осигурања пословног простора,
* Трошкови одржавања веб сајта, и
* Трошкови банкарских провизија.

**Члан 8.**

У циљу очувања, неговања, презентације и развоја културе и уметности русинске заједнице Завод ће посебно подржати реализацију програма/пројеката:

**ПРОГРАМЕ ОЧУВАЊА И НЕГОВАЊА НЕМАТЕРИЈАЛНОГ КУЛТУРНОГ НАСЛЕЂА РУСИНСКЕ ЗАЈЕДНИЦЕ**

* Суфинансирање програма и активности музичко и музичко-сценског наступа и плесa[[1]](#footnote-0) (снимање ауторског материјала, радионице, припреме за учешће на манифестацијама, концертима, изложбама, фестивалима[[2]](#footnote-1))
* међурегионална сарадња и гостовања у иностранству у оквиру овог проґрама
* истраживања, сакупљања, обраде, очувања и презентације културне баштине русинске заједнице који се реализују у сарадњи са стручним удружењима и институцијама

**ПРОГРАМЕ САВРЕМЕНОГ УМЕТНИЧКОГ СТВАРАЛАШТВА РУСИНСКЕ ЗАЈЕДНИЦЕ**

* Суфинансирање разних програма и активности у култури у оквиру позоришноґ стваралаштва и интерпретације (позоришне представе, радионице, учешће на фестивалима[[3]](#footnote-2))
* музичко и музичко-сценског стваралаштва и плесa (снимање ауторског материјала, радионице, учешће на фестивалима)
* ликовно и примењено стваралаштво (радионице, учешће на фестивалима, колонијама)
* видео, мултимедијално и дигитално стваралаштво (снимање ауторског материјала, изложбе, радионице)
* међурегионална сарадња и гостовања у иностранству у оквиру алинеја 1-4 овиг програма
* истраживања, сакупљања, обраде, очувања и презентације савременоґ уметничкоґ стваралаштва русинске заједнице који се реализују у сарадњи са стручним удружењима и институцијама

**Члан 9.**

Општи критеријуми за вредновање програма/пројеката из члана 11. овог Правилника су:

* Усмереност програма/пројекта на непосредну друштвену корист и стварним потребама у заједници у којој се спроводи,
* Јасно дефинисан и реално достижан циљ програма/пројекта,
* Јасно дефинисани корисници програма/пројекта,
* Јасно одређена временска динамика и место спровођења програма/пројекта,
* Реалан однос трошкова и планираних активности програма/пројекта (економичност, разрађеност),
* Кадровска способност подносиоца за извођење програма/пројекта (стручне и уметничке референце аутора, сарадника, координатора/менаджера програма/пројекта),
* Осигурано суфинансирање програма/пројекта из других извора
* Јасан и реалан план презентовања програма/пројекта широј јавности.

**Члан 10.**

Посебни критеријуми за вредновање програма/пројеката из члана 11. овог Правилника су:

**За Програме очувања и неговања нематеријалног културног наслеђа русинске заједнице:**

* квалитет, креативност, иновативност и едукативност програма/пројекта (допринос стварању, презентацији и промовисању нових садржаја заснованих на заштити културног наслеђа),
* досадашњи резултати и искуство подносиоца у спровођењу сличних програма/пројеката,
* степен сарадње и партнерства са локалним властима и другим телима и организацијама цивилног друштва током спровођења програма/пројаката (допринос сарадњи и умрежавању са истородним, односно разнородним установама/удружењима заштите културног наслеђа, образовања и науке),
* утврђен начин мерења очекиваних резултата програма/пројекта (евалуација),
* допринос развоју аматеризма у области културе и уметности,
* квалитет и улога удружења, које представља културну баштину у свим традицијским облицима изражавања, у културном животу средине,
* унапређење квалитета презентације традиционалног народног стваралаштва и доступности садржаја, знања или услуга јавности (вреднује се јасноћа с којом подносилац образлаже која му је циљана јавност, на који начин до ње допире, који значај његов пројект има за ту јавност, тежњу да се захвати максимум расположиве публике/корисника програма),
* допринос популаризацији садржаја везаних за заштиту културног наслеђа код деце и младих, едукацији ових група о вредности и значају чувања и проучавања културног наслеђа и њиховом укључивању у пројекте у овој области.

**За Програме савременог уметничког стваралаштва русинске заједнице:**

* квалитет, креативност, иновативност и едукативност програма/пројекта (допринос стварању, презентацији и промовисању нових садржаја, нове иницијативе и нова уметничка продукција)
* досадашњи резултати и искуство подносиоца у спровођењу сличних програма/пројеката,
* степен сарадње и партнерста са локалним властима и другим телима и организацијама цивилног друштва током спровођења програма/пројаката (допринос сарадњи и умрежавању са истородним, односно разнородним установама/удружењима уметничког стваралаштва, образовања и науке у земљи и иностранству),
* утврђен начин мерења очекиваних резултата програма/пројекта (евалуација)
* унапређење квалитета презентације савременог стваралаштва и доступности садржаја, знања или услуга јавности (вреднује се јасноћа с којом подносилац образлаже која му је циљана јавност, на који начин до ње допире, који значај његов пројект има за ту јавност, тежњу да се захвати максимум расположиве публике/корисника програма),
* допринос популаризацији садржаја везаних за савремене уметности код деце и младих, едукацији ових група и њиховом укључивању у пројекте у овој области.
* подстицање дечијег стваралаштва и стваралаштва за децу и младе у култури

**Додатни бодови** додељују се за све програме за:

* укључен елемент развоја публике у програм/пројекту
* елемент међународне сарадње или регионалност програма/пројекта
* учешће волонтера у спровођењу програма/пројекта
* интердисциплинарност програма/пројекта
* програмски континуитет (програми/пројекти који имају континуитет и који својим дугогодишњим одржавањем представљају културни идентитет русинске заједнице или одређене средине и који су показали значајне резултате у претходним годинама, односно фазама)
* пројекти у срединама где је русинска заједница малобројна и слабо организована
* програми и пројекти субјеката у култури чија је делатност основа културног живота и културних активности русинске заједнице у одређеној локалној средини,
* промоција и подстицање интеркултуралности и мултикултуралности.

**Члан 11.**

Вредновање предлога програма и пројеката по расписаном Конкурсу и додељеној суми врши Комисија за избор програма/пројеката, у року који не може бити дужи од 15 дана од дана истека рока за подношење пријава.

Комисију из става 1. овог члана, коју чине председник и најмање два члана из реда стручњака из области културе, коју формира Завод.

Председник Комисије је у обавези да предлоге програма/пројеката достави у писаном или електронском облику свим члановима Комисије минимум 3 дана пре састанка на ком се разматрају предлози програма/пројеката, утврђује Предлог ранг листе и Предлог одлуке о расподели средстава.

**Члан 12.**

Задатак Комисије је да утврди испуњеност услова Конкурса (да ли је пријава стигла у предвиђеном року, да ли је тражени изност средстава у оквиру финансијског прага који је постављен у Конкурсу, да ли је подносилац прихватљив у складу за условима Конкурса, да ли су достављени, потписани и оверени сви обавезни образсци/документи, да ли су испуњени остали формални услови Конкурса), изврши бодовање програма/пројеката на Образцу за вредновање и оцену пријављених програма/пројеката, сачини Предлог ранг листе и Предлог одлуке о расподели средстава.

Непотпуне и неблаговремене пријаве на конкурс, као и пријаве оних учесника на конкурсу, који су у претходној години остварили право на суфинансирање пројеката средствима из буџета Завода, а нису поднели извештај о реализацији на време, односно који нису наменски потрошили средства, неће бити разматране.

Комисија задржава право да средства уопште не додели уколико сматра да ниједан подносилац пријаве не задовољава критеријуме.

**Члан 13.**

Квалитативно вредновање пријављених програма/пројеката спроводи се у подручју одређеном Јавним позивом, објективно и непристрасно, искључиво на основу програмских и финансијских података наведених у Пријавном образцу и података из обавезне пропратне документације.

Квалитативно вредновање пријављених програма/пројеката по расписаном Конкурсу спроводи се применом општих и посебних критеријума.

Током поступка квалитативног вредновања Комисија анализира у којој мери пријављени програм/пројекат обухвата или кореспондира са елементима са којима је поједини критеријум дефинисан.

При квалитативном вредновању по општим и посебним критеријумима Комисија узима у обзир врсту и обим пријављеног програма/пројекта у односу на тражену финансијску подршку.

Сваком предлогу програма/пројеката Комисија ће доделити одређен број поена, на основу кога ће бити сачињена бодовна ранг листа. Сваки члан Комисије је у обавези да појединачно оцени све пристигле предлоге програма/пројекта.

**Члан 14.**

Комисија утврђује квалитативну оцену сваког критеријума према следећем распону:

* **изврсно**: пријављени програм/пројекат превазилази очекивања, одличног је квалитета и у потпуности задовољава критеријум који се вреднује; у пријави су јасно и потпуно описани и образложени релевантни елементи критеријума који се вреднује
* **врло добро**: пријављени програм/пројекат потпуности задовољава критеријум који се вреднује; у пријави су јасно и потпуно описани и образложени релевантни елементи критеријума који се вреднује
* **добро**: пријављени програм/пројекат већим делом задовољава критеријум који се вреднује; у пријави недостају неке информације на темељу којих се критеријум вреднује
* **задовољавајуће**: пријављени програм/пројекат само делимично задовољава критеријум који се вреднује; у прјави се врло опште и штуро описује критерикум који се вреднује, те не доноси битне информације о елементима кључним за одлуку
* **слабо**: пријављени програм/пројекат не задовољава критеријум који се вреднује; односно одговарајућа процена није могућа због недостатка релевантних информација и образложења у пријави.

**Члан 15.**

На основу квалитативне оцене Комисија сваки критерикум оцењује бодовима од 1 до 5 према следећем распону:

|  |  |
| --- | --- |
| КВАЛИТАТИВНА ОЦЕНА | РАСПОН  БОДОВА |
| изврсно | 5 |
| врло добро | 4 |
| добро | 3 |
| задовољавајуће | 2 |
| слабо | 1 |

Сабирањем бодова додељених по општим и посебним критеријумима утврђује се коначна оцена којом се пријављени програм/пројекат оцењује.

Коначном оценом прогам/пројекат може се оценити са најмање 16, а највише 96 бодова (Програми очувања и неговања нематеријалног културног наслеђа русинске заједнице), односно најмање 15, највише 91 (Програм савременог стваралаштва).

ОЦЕЊИВАЊЕ ПРЕДЛОГА БОДОВИМА

|  |  |  |
| --- | --- | --- |
| КРИТЕРИЈУМ | | минималан -  максималан  број бодова |
| **ОПШТИ**  **КРИТЕРИЈУМИ** | 1. Усмереност програма/пројекта на непосредну друштвену корист и стварним потребама у заједници у којој се спроводи | 1 - 5 |
| 2. Јасно дефинисан и реално достижан циљ програма/пројекта | 1 - 5 |
| 3. Јасно дефинисани корисници програма/пројекта (вреднује се јасноћа с којом подносилац образлаже која му је циљана јавност, на који начин до ње допире, који значај његов пројект има за ту јавност, тежњу да се захвати максимум расположиве публике/корисника програма) | 1 - 5 |
| 4. Јасно одређена временска динамика и место спровођења програма/пројекта | 1 - 5 |
| 5. Реалан однос трошкова и планираних активности програма/пројекта (економичност, разрађеност) | 1 - 5 |
| 6. Кадровска способност подносиоца за извођење програма/пројекта (стручне и уметничке референце аутора, сарадника, координатора/менаджера програма/пројекта) | 1 - 5 |
| 7. Осигурано суфинансирање програма/пројекта из других извора | 1 - 5 |
| 8. Јасан и реалан план презентовања програма/пројекта широј јавности | 1 - 5 |
| **ПОСЕБНИ**  **КРИТЕРИЈУМИ** | **Програми очувања и неговања нематеријалног културног наслеђа русинске заједнице:**  1. Квалитет, креативност, иновативност и едукативност програма/пројекта (допринос стварању, презентацији и промовисању нових садржаја заснованих на заштити културног наслеђа) | 1 - 5 |
| 2. Досадашњи резултати и искуство подносиоца у спровођењу сличних програма/пројеката | 1 - 5 |
| 3. Степен сарадње и партнерста са локалним властима и другим телима и организацијама цивилног друштва током спровођења програма/пројаката (допринос сарадњи и умрежавању са истородним, односно разнородним установама/удружењима заштите културног наслеђа, образовања и науке) | 1 - 5 |
| 4. Утврђен начин мерења очекиваних резултата програма/пројекта (евалуација) | 1 - 5 |
| 5. Допринос развоју аматеризма у области културе и уметности | 1 - 5 |
| 6. Квалитет и улога удружења, које представља културну баштину у свим традицијским облицима изражавања, у културном животу средине | 1 - 5 |
| 7. Унапређење квалитета презентације традиционалног народног стваралаштва и доступности садржаја, знања или услуга јавности (вреднује се јасноћа с којом подносилац образлаже која му је циљана јавност, на који начин до ње допире, који значај његов пројект има за ту јавност, тежњу да се захвати максимум расположиве публике/корисника програма) | 1 - 5 |
| 8. Допринос популаризацији садржаја везаних за заштиту културног наслеђа код деце и младих, едукацији ових група о вредности и значају чувања и проучавања културног наслеђа и њиховом укључивању у пројекте у овој области | 1 - 5 |
| **ПОСЕБНИ**  **КРИТЕРИЈУМИ** | **Програм савременог стваралаштва:**  1. Квалитет, креативност, иновативност и едукативност програма/пројекта (допринос стварању, презентацији и промовисању нових садржаја, нове иницијативе и нова уметничка продукција) | 1 - 5 |
| 2. Досадашњи резултати и искуство подносиоца у спровођењу сличних програма/пројеката | 1 - 5 |
| 3. Степен сарадње и партнерства са локалним властима и другим телима и организацијама цивилног друштва током спровођења програма/пројаката (допринос сарадњи и умрежавању са истородним, односно разнородним установама/удружењима уметничког стваралаштва, образовања и науке у земљи и иностранству) | 1 - 5 |
| 4. Утврђен начин мерења очекиваних резултата програма/пројекта (евалуација) и начин презентовања програма/пројекта широј јавности (вреднује се јасноћа с којом подносилац образлаже која му је циљана јавност, на који начин до ње допире, који значај његов пројект има за ту јавност, тежњу да се захвати максимум расположиве публике/корисника програма) | 1 - 5 |
| 5. Унапређење квалитета презентације савременог стваралаштва и доступности садржаја, знања или услуга јавности (вреднује се јасноћа с којом подносилац образлаже која му је циљана јавност, на који начин до ње допире, који значај његов пројект има за ту јавност, тежњу да се захвати максимум расположиве публике/корисника програма) | 1 - 5 |
| 6. Допринос популаризацији садржаја везаних за савремене уметности код деце и младих, едукацији ових група и њиховом укључивању у пројекте у овој области | 1 - 5 |
| 7. Подстицање дечијег стваралаштва и стваралаштва за децу и младе у култури | 1 - 5 |
|  | **Додатни бодови:** |  |
| 1. Укључен елемент развоја публике у програм/пројекту | 0 - 2 |
| 2. Елемент међународне сарадње или регионалност програма/пројекта | 0 - 2 |
| 3. Учешће волонтера у спровођењу програма/пројекта | 0 - 2 |
| 4. Интердисциплинарност програма/пројекта | 0 - 2 |
| 5. Програмски континуитет (програми/пројекти који имају континуитет и који својим дугогодишњим одржавањем представљају културни идентитет русинске заједнице или одређене средине и који су показали значајне резултате у претходним годинама, односно фазама) - 1 бод до 10 година, 2 бода за дуже од 10 година | 0 - 2 |
| 6. Пројекти у срединама где је русинска заједница малобројна и слабо организована | 0 - 2 |
| 7. Програми и пројекти субјеката у култури чија је делатност основа културног живота и културних активности русинске заједнице у одређеној локалној средини | 0 - 2 |
| 8. Промоција и подстицање интеркултуралности и мултикултуралности | 0 - 2 |

**Члан 16.**

Процес квалитативног вреновања и оцењивања пријављених програма/пројеката документује се од стране Комисије попуњавањем Образца за вредновање и оцену пријављених програма/пројеката.

Образац за вредновање и оцену пријављених програма/пројеката садржи:

* јасно назначене број и назив пројекта, име подносиоца пројекта, назначен програм за који се подносилац пријавио,
* попис критеријума по којима је спроведено вредновање,
* број бодова додељен по сваком критеријуму,
* коментаре из којих је видљиво у којој мери пријављени програм/пројекат задовољава, обухвата или кореспондира са елементима са којима је поједини критеријум дефинисан, а којима се укратко образлаће додељени број бодова,
* укупан број бодова којим се предлог програма/пројекта оцењује.

Образац из става 2. овог члана саставни је део овог Правилника.

**Члан 17.**

У Предлог одлуке о расподели средстава уврштавају се оцењени програми/пројекти према оствареном броју бодова, полазећи од највећег броја.

Програми/пројекти који су остварили мање од 15 бодова ће бити искључени из доделе средстава, те их Комисија неће уврстити у Предлог одлуке о расподели средстава.

Предлог одлуке о расподели средстава прослеђује се УО који затим доноси коначну Одлуку о расподели средстава на основу предлога и сугестија стручних лица из Комисије.

**Члан 18.**

Коначна Одлука о расподели средстава и Листа вредновања и рангирања пријава на конкурс објављују се на званичној интернет страници Завода.

**Члан 19.**

Након коначности Одлуке о расподели средстава, са изабраним подносиоцима пријаве закључују се уговори о суфинансирању програма/пројекта у области културе.

Уговор у име Завода потписује Директор установе.

Уговор из става 1. овог члана садржи:

- назив уговорних страна,

- назив и садржину програма/пројекта,

-износ средстава која се додељују из буџета Завода за реализацију програма/пројекта,

- начин и рок за пренос одобрених средстава,  
- датум почетка и датум завршетка програма/пројекта,   
- права и обавезе уговорних страна,   
- услове за раскид уговора пре истека времена на који је закључен,   
- права и обавезе уговорних страна у случају раскида уговора пре истека времена на који је закључен,   
- начин решавања спорова,  
- одговорност за безбедност учесника у програму/пројекту,

- начин и рок за обавезу подношења извештаја о реализацији програма/пројекта у области културе на Образцу за наративни и финансијски извештај.

**Члан 20.**

Одлуку о висини средстава додељених за сваки Програм из члана 10. овог Правилника доноси Управни одбор Завода, у складу са Правилником.

**Члан 21.**

Овај Правилник ступа на снагу даном доношења.

Председник Управног одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миломир Шајтош

**Завод за културу**

**војвођанских Русина**

**Управни одбор**

**Број: 107/1-18**

**Дана: 14.05.2018.**

1. Обухвата хорско и народно певање, фолклор, народне и тамбурашке оркестре. [↑](#footnote-ref-0)
2. Учешће на фестивалима: Хорски фестивал “Карпати” у Врбасу, Фестивал фолклора “Куцурска жетва” у Куцури, Фестивал тамбурашких и народних оркестара “Мелодије руског двора” у Шиду, Фестивал изворног певања “Нек се не заборави” у Ђурђеву [↑](#footnote-ref-1)
3. Учешће на Драмском меморијалу “Петро Ризнич Ђађа”, Фестивалу малих сценских форми “Ђура Папгаргаји” [↑](#footnote-ref-2)